Liest (Landkreis Heidkreis)

Liest () is en lütten Oort in de Gemeen Neenkerken in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Sprengel.

 Geografie 

De Oort liggt in de Lümbörger Heid. Dat Water ut dat Rebeed flütt in’n Oosten över’n Liester Beek un Kröpelbeek na de Veers hen af, in’n Westen aver över’n Swarker Beek un Mehlandsbeek na de Wiedau.

De Naveröörd sünd Lünzenbrookhoff in’n Noorden, Schüllernbrookhoff in’n Noordoosten, Schüllern in’n Oosten, Königshoff, Sprengel un Kempen in’n Süden, Schworgen in’n Süüdwesten un Täwel-Moor, Grauen un Lünzen in’n Noordwesten.

 Historie 

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Jillhorn in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort hett von öllers bi de Gemeen Sprengel mit bihöört, de an’n 1. März 1974 mit de Gemeenreform in Neddersassen Deel von de Gemeen Neenkerken worrn is. Sietdem is Liest binnen de Gemeen Deel von de Oortschop Sprengel, de en egen Oortsvörsteiher hett.

 Inwahnertall 

 Religion 

Liest is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

 Weertschop un Infrastruktur 

För Liest is de freewillige Füürwehr Sprengel mit tostännig.

 Verkehr 

Dör Liest löppt de Kreisstraat 21, de in’n Oosten na Schüllern an de Landsstraat 171 ran geiht un in’n Süüdwesten över Schworgen na Täwel an de Bundsstraat 71. Von de K 21 geiht na Süüdwesten de K 23 af, de na Sprengel an de L 171 föhrt. De L 171 löppt in’n Noordoosten över Schüllern na Snevern un in’n Süüdwesten över Kempen na Delsen bi Neenkerken an de B 71.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 17 Kilometer in’n Oosten von Liest an de B 3.

De nächste Bahnhoff is so bi söven Kilometer wied weg in’n Noordoosten de Bahnhoff Snevern an de Heidbahn.

 Scholen 

De Kinner ut Liest gaht na de Grundschool Neenkerken.

 Footnoten 

Kategorie:Oort
Kategorie:Landkreis Heidkreis